చిరంజీవి బట్టలు, చెప్పుల ఖర్చు రూ.5కోట్లు
Highlights
చిరంజీవి నటిస్తున్న 151వ చిత్రం సైరా
 స్వాతంత్య్ర సమరయోధుడు ఉయ్యాలవాడ జీవితకథ  ఆధారంగా తెరకెక్కుతున్న సైరా
సైరా సినిమాకి నిర్మాతగా వ్యవహరిస్తున్న రామ్ చరణ్
ఖైదీ నెం.150 చిత్రంతో రీ ఎంట్రీ ఇచ్చాడు మెగాస్టార్ చిరంజీవి. ఆ సినిమా బ్లాక్ బస్టర్ హిట్ గా నిలిచిన సంగతి తెలిసిందే. దాని తర్వాత చిరు నటిస్తున్న తాజా చిత్రం సైరా నర్సింహారెడ్డి. రాయలసీమకు చెందిన స్వాత్రంత్య సమరయోధుడు ఉయ్యాల వాడ నర్సింహారెడ్డి జీవిత కథ ఆధారంగా ఈ సినిమా తెరకెక్కుతోంది.
 
ఈ సినిమాని తమ సొంత బ్యానర్ లోనే నిర్మిస్తున్నారు.  కొణిదెల ఆర్ట్స్ పతాకంపై తెరకెక్కుతున్న ఈ సినిమాకి రామ్ చరణ్ నిర్మాతగా వ్యవహరిస్తున్నారు. చరణ్ ఒకవైపు తన సినిమా షూటింగ్ లలో పల్గొంటూనే ఈ సినిమా నిర్మాణ బాధ్యతలను దగ్గరుండి  పర్యవేక్షిస్తున్నారట.
 
ఇక అసలు విషయానికి వస్తే.. ఈ సినిమాలో చిరంజీవి వాడబోతున్న చెప్పులు - క్యాస్ట్యూమ్స్ కోసం భారీగా బడ్జెట్ కేటాయించినట్లు సమాచారం. బాలీవుడ్ నుంచి ఇద్దురు డిజైనర్లుని రప్పించి ఈ సినిమాలో ఉండే సన్నివేశాలకు తగ్గట్లుగా కాస్ట్యూమ్స్ వాటికి సరిపడా చెప్పులు రెడీ చెయిస్తున్నారట. ఇలా డిజైన్ చేయించినందుకు ఆ బాలీవుడ్ డిజైనర్లు దాదాపు అయిదుకోట్ల రూపాయులు ఛార్జ్ చేస్తున్నట్లు తెలిసింది. దీంతో కేవలం చెప్పులు - బట్టలు కోసమే ఇంత భారీగా ఖర్చు చేస్తున్నారంటే సినిమా ఓ రేంజ్ లో ఉండి ఉంటుందని ఫిల్మ్ నగర్ లో ఊహాగానాలు మొదలయ్యాయి. సురేందర్ రెడ్డి దర్శకత్వం వహిస్తున్న ఈ సినిమాలో బిగ్ బి అమితాబచ్చన్ కీలక పాత్ర పోషిస్తోండగా.. నయనతార, ప్రగ్యా జైశ్వాల్  హీరోయిన్లుగా నటిస్తున్నారు.
Last Updated 25, Mar 2018, 11:56 PM IST